**Rēzeknes novada pašvaldības 2015.gada konsolidētā pamatbudžeta un speciālā budžeta izpilde**

Atbilstoši spēkā esošajiem normatīvajiem aktiem Rēzeknes novada pašvaldības budžets ir iedalīts pamatbudžetā, speciālajā budžetā un citos budžeta līdzekļos. Rēzeknes novada pašvaldība savā darbībā īsteno ilgtermiņa finanšu stabilitātes politiku, kas vērsta uz dinamisku novada ekonomiskās attīstības tempu nodrošināšanu un labvēlīgu apstākļu radīšanu uzņēmējdarbības attīstībai, ievērojot Latvijas Republikas likumus „ Par pašvaldībām”, „Par budžetu un finanšu vadību”, „Par pašvaldību budžetiem”, nodokļu likumus, Ministru kabineta noteikumus un citus likumdošanas aktus.

Novada pašvaldības budžets veido pašvaldības darbības finansiālo ietvaru un ir būtisks līdzeklis pašvaldības politikas realizācijai ar finanšu metodēm, lai nodrošinātu pašvaldības ilgtspējīgu administratīvās teritorijas attīstību, vienlaicīgi sabalansējot saimniecisko un ekonomisko attīstību ar iedzīvotāju sociālajām interesēm.

Lai varētu izsekot 2015.gada budžeta izpildei, gan ieņēmumu daļai gan arī izdevumu daļai skat. tabulu Nr.1

|  |  |  |  |  |
| --- | --- | --- | --- | --- |
| **Rēzeknes novada pašvaldības konsolidētais pamatbudžeta izpildes pārskats** | | | | |
| **par 2015.gadu** **EUR** | | | | |
|  |  |  |  |  |
| **Budžeta** |  | **Precizēt.** | **Izpilde** |  |
| **klasifik.** | **Ieņēmumu un izdevumu** | **plāns** | **par** | **Izpildes** |
| **kodi** | **nosaukums** | **2015.g.** | **2015.g.** | **%** |
|  | **Kopā ieņēmumi** | **29 826 194** | **29 309 325** | **98,27** |
| **1.0.** | **Nodokļu ieņēmumi** | **8 882 969** | **8 972 586** | **101,01** |
| **1.1.0.0.** | **Ieņēmumi no iedzīvotāju ienākuma nodokļa** | **7 778 840** | **7 840 755** | **100,80** |
| 4.1.1.0. | Nekustamā īpašuma nodoklis par zemi | 885 987 | 957 133 | 108,03 |
| 4.1.2.0. | Nekustamā īpašuma nodoklis par ēkām | 118 235 | 113 067 | 95,63 |
| 4.1.3.0 | Nekustamā īpašuma nodoklis par mājokļiem | 99 907 | 61 631 | 61,69 |
| **2.0.** | **Nenodokļu ieņēmumi** | **231 095** | **194 635** | **84,22** |
| 8.0.0.0. | Ieņēmumi no uzņēmējdarbības un īpašuma | 92 | 1 | 0,00 |
| 9.0.0.0. | Valsts (pašvaldību) nodevas un kancelejas nodevas | 30 000 | 27 830 | 92,77 |
| 10.0.0.0 | Naudas sodi un sankcijas | 70 894 | 54 113 | 76,33 |
| 12.0.0.0. | Pārējie nenodokļu ieņēmumi | 31 882 | 31 516 | 98,85 |
| 13.0.0.0. | Ieņēmumi no valsts (pašvaldības) īpašuma iznomāšanas pārdošanas un no nodokļu pamatparāda kapitalizācijas | 98 227 | 81 175 | 82,64 |
| **3.0.** | **Maksas pakalpojumi un citi pašu ieņēmumi** | **1 875 004** | **1 430 637** | **76,30** |
| 21.3.0.0. | Ieņēmumi no budžeta iestāžu sniegtajiem maksas pakalpojumiem un citi pašu ieņēmumi | 1 406 183 | 1 311 793 | 93,29 |
| 21.4.0.0. | Pārējie neklasificētie budžeta iestāžu ieņēmumi par budžeta iestāžu sniegtajiem maksas pakalpojumiem un citi pašu ieņēmumi | 468 821 | 118 844 | 25,35 |
| **4.0.** | **Ārvalstu finanšu palīdzība** | **52 435** | **42 453** | 80,96 |
| 21.1.0.0. | Budžeta iestāžu ieņēmumi no ārvalstu finanšu palīdzības | 52 435 | 42 453 | 80,96 |
| **5.0.** | **Transferti** | **18 784 691** | **18 669 014** | **99,38** |
|  | **Valsts budžeta transferti** | **18 261 790** | **18 151 103** | **99,39** |
| 17.2.0.0. | Pašvaldību saņemtie transferti no valsts budžeta daļēji  finansētām atvasinātām publiskām personām un no budžeta nefinansētām iestādēm | 0 | 0 |  |
| 18.6.2.0. | Pašvaldību budžetā saņemtās valsts budžeta mērķdotācijas | 7 735 597 | 7 787 423 | 100,67 |
| 18.6.3.0. | Pašvaldību budžetā no valsts budžeta iestādēm saņemtie transferti ārvalstu finanšu palīdzības līdzfinansētajiem projektiem | 2 056 449 | 2 007 282 | 97,61 |
| 18.6.4.0. | Pašvaldību budžetā saņemtā dotācija no pašvaldību FIF | 7 768 059 | 7 654 603 | 98,54 |
| 18.6.9.0. | Pārējie pašvaldību saņemtie valsts budžeta iestāžu transferti | 701 685 | 701 795 | 100,02 |
| 18.7.0.0. | Pašvaldību budžetā saņemtie kapitālo izdevumu transferti un mērķdotācijas no valsts budžeta | 0 | 0 |  |
| 18.8.0.0. | Pašvaldību budžetā saņemtie valsts budžeta transferti ES struktūrfondu finansēto projektu īstenošanai | 0 | 0 |  |
| 19.0.0.0. | **Pašvaldību budžetu transferti** | **522 901** | **517 911** | **99,05** |
| 19.1.0.0. | Ieņēmumi no vienas pašvaldības cita budžeta veida | 8 214 | 8 294 | 100,97 |
| 19.2.0.0. | Ieņēmumi pašvaldību budžetā no citām pašvaldībām | 514 687 | 509 617 | 99,01 |
|  | **Kopā izdevumi atbilstoši funkcionālajām kategorijām** | **36 974 441** | **35 086 613** | **94,89** |
| .01.000 | Vispārējie valdības dienesti | 3 403 454 | 3 264 237 | 95,91 |
| .02.000 | Aizsardzība | 1 000 | 0 | 0,00 |
| .03.000 | Sabiedriskā kārtība un drošība | 0 | 0 | 0,0 |
| .04.000 | Ekonomiskā darbība | 8 076 920 | 8 007 846 | 99,14 |
| .05.000 | Vides aizsardzība | 110 | 108 | 98,18 |
| .06.000 | Pašvaldību teritoriju un mājokļu apsaimniekošana | 3 308 567 | 3 129 418 | 94,59 |
| .07.000 | Veselība | 127 378 | 114 614 | 89,98 |
| .08.000 | Atpūta, kultūra un reliģija | 2 313 491 | 2 194 870 | 94,87 |
| .09.000 | Izglītība | 15 763 571 | 14 945 180 | 94,81 |
| .10.000 | Sociālā aizsardzība | 3 979 950 | 3 430 340 | 86,19 |
|  | **Ieņēmumu pārsniegums ( + ) vai deficīts ( - )** | **-7 148 247** | **-5 777 288** |  |
|  | **Finansēšana** | **7 148 247** | **5 777 288** |  |
| **F20010000** | **Naudas līdzekļi un noguldījumi** | **3 234 273** | **1 825 899** |  |
| F21010000 | Naudas līdzekļi | 20 967 | * 4287 |  |
|  |  |  |  |  |
|  |  |  |  |  |
| F22010000 | Pieprasījuma noguldījumi | 3 213 306 | 1 830 186 |  |
|  |  |  |  |  |
|  |  |  |  |  |
| F29010000 | Termiņnoguldījumi |  |  |  |
|  |  |  |  |  |
|  |  |  |  |  |
| **F40020000** | **Aizņēmumi** | **3 947 167** | **3 984 582** |  |
|  |  |  |  |  |

*1.tabula. Novada pašvaldības 2015.gada konsolidētā pamatbudžeta izpildes pārskats*

**Ieņēmumi**

Rēzeknes novada pašvaldības pamatbudžeta ieņēmumi 2015.gadā bija EUR 29 309 325, jeb gada plāns izpildīts par 98,27 %. (skat.1.tabula). Pamatbudžeta ieņēmumu daļas struktūra pa ieņēmumu veidiem redzama 1.attēlā.

**Rēzeknes novada pašvaldības konsolidētā 2015.gada pamatbudžeta ieņēmumu struktūra pa ieņēmumu veidiem EUR 29 309 325; %**

*1.attēls. Novada pašvaldības 2015.gada pamatbudžeta ieņēmumu struktūra pa ieņēmumu veidiem*

**Iedzīvotāju ienākuma nodoklis**

No visiem nodokļiem vislielāko īpatsvaru 87,38 % sastāda iedzīvotāju ienākuma nodoklis. 2015.gadā novada pašvaldība no Valsts kases sadales konta saņēma iedzīvotāju ienākuma nodokli EUR 7 840 755 apjomā. Iedzīvotāju ienākuma nodokļa ieņēmumu sadalījums starp valsts budžetu un pašvaldību budžetiem ir šāds : pašvaldību budžetiem – 80 procentu apmērā un valsts budžetam – 20 procentu apmērā.

**Īpašuma nodokļi**

2015.gadā nekustamā īpašuma nodoklis saņemts EUR 1 131 831 apmērā, jeb 2015.gada plāns izpildīts par 102,51 %, pārpilde radusies tāpēc, ka ir samaksāts parāds par iepriekšējiem periodiem EUR 125 512. No kopējās nekustamā īpašuma nodokļa summas nodokļa maksājumi par zemi sastāda EUR 957 133, nodokļa maksājumi par ēkām EUR 113 067 un nodokļa maksājumi par mājokļiem EUR 61 631. Pamatojoties uz likumu „Par nekustamo īpašuma nodokli” 2015.gadā piešķirti nekustamā īpašuma nodokļa atvieglojumi 50% apmērā 91 daudzbērnu ģimenei, atvieglojuma summa sastāda 1 451,05 EUR. Nekustamā īpašuma nodokļa atvieglojums 90% apmērā ir piešķirts 884 trūcīgajām personām, par kopējo atvieglojuma summu 8086,63 EUR. 50% apmērā nekustamā īpašuma nodokļa atvieglojumus ir saņēmušas 101 politiski represētā persona par kopējo atvieglojuma summu 2 558,20 EUR. Nekustamā īpašuma nodokļa atvieglojums piešķirts trijiem Rēzeknes speciālās ekonomiskās zonas uzņēmumiem : SIA „VEREMS” , SIA „RIGAMET” un SIA „GERBACH” par kopējo summu EUR 28 485,85. Ieņēmumi no nekustamā īpašuma nodokļa ir atkarīgi no zemes kadastrālo vērtību izmaiņām un reglamentējošās likumdošanas, kā arī no fizisko un juridisko personu goda prāta samaksāt pamatparādu un soda sankcijas par iepriekšējiem periodiem. Kopējais nekustamā īpašuma nodokļa parāds uz 31.12.2015.gadu sastāda EUR 1 099 657. Vislielākie nekustamā īpašuma nodokļu parādnieki pagastu griezumā ir Silmalas pagasts EUR 103 561, Čornajas pagasts EUR 83 445,93, Ozolaines pagasts EUR 83 071, Maltas pagasts EUR 75 265, Sakstagala pagasts EUR 70 361, Nautrēnu pagasts EUR 69 507, Dricānu pagasts EUR 58 758.

**Nenodokļu ieņēmumi**

Nenodokļu ieņēmumu plāns par 2015.gadu ir izpildīts par 84,22 % un sastāda EUR 194 635. Ieņēmumi no valsts un pašvaldību nodevām un kancelejas nodevām sastāda EUR 20 988. Tās ir nodevas par civilstāvokļa aktu reģistrēšanu, grozīšanu un papildināšanu, pašvaldības nodevas par domes izstrādāto oficiālo dokumentu un apliecinātu to kopiju saņemšanu, nodevas par tirdzniecību publiskās vietās, nodevas par būvatļaujas saņemšanu un citas pārējās nodevas , ko uzliek pašvaldība. Naudas sodi un sankcijas ,ko uzliek pašvaldība 2015.gadā ir saņemts EUR 54 113. Ieņēmumi no valsts (pašvaldības) īpašuma iznomāšanas, pārdošanas ir saņemti EUR 81 175, tai skaitā vislielākās summas sastāda zemes īpašumu pārdošana EUR 44 496.

**Maksas pakalpojumi un citi pašu ieņēmumi**

2015.gadā ieņēmumi no maksas pakalpojumiem un citiem pašu ieņēmumiem EUR 1 430 637 jeb 76,30 % no plāna. Ieņēmumos no maksas pakalpojumiem un citos pašu ieņēmumos tiek ieskaitītas maksas par izglītības pakalpojumiem, ieņēmumi par telpu nomu, īri, ieņēmumi par dzīvokļu un komunālajiem pakalpojumiem, ieņēmumi par dokumentu izsniegšanu un pārējie budžeta iestāžu sniegtie maksas pakalpojumi.

**Transferti**

Valsts budžeta transferti un pašvaldību budžeta transferti 2015.gadā sastāda EUR 18 669 015 jeb 64 % no visiem ieņēmumiem, tai skaitā Valsts budžeta transferti sastāda 18 151 103 EUR. No Valsts budžeta transfertiem noteiktam mērķim ir saņemts EUR 7 787 423 , šis iezīmētais transferts sadalās sekojoši:

Maltas, Tiskādu, un Adamovas sanatorijas internātskolas saņēma EUR 2 921 260, vispārējā izglītība EUR 3 099 038, 5-6 gadīgo bērnu apmācībai EUR 294 304, mērķdotācija sociālo asistentu pakalpojumu nodrošināšanai EUR 341 780, mērķdotācija brīvpusdienām 1,2,3,4 klase EUR 192 498, mērķdotācija mūzikas skolas pedagogiem EUR 59 208, mācību grāmatu iegādei EUR 51 823, tautas mākslas kolektīviem EUR 19 703, izglītības iestāžu asistenta pakalpojumu nodrošināšanai EUR 17 544 , mērķdotācija dziesmu svētkiem EUR 14 334 , mērķdotācija zivju resursu pavairošanai EUR 11 488, mērķdotācija elektromobīļa iegādei EUR 9 250, bērnu- jaunatnes sporta skolai EUR 63 104, mērķdotācija algotajiem pagaidu sabiedriskajiem darbiem EUR 262 550, mērķdotācija biedrībai Austrumlatvijas radošo iniciatīvu centrs EUR 2 000 ,mēŗķdotācija bērnu-jaunatnes sporta skolai inventāra iegādei EUR 795, mērķdotācija festivāla “Baltika 2015” organizēšanai EUR 5 249, mērķdotācija Adamovas muižas apsekošanai EUR 600, klimata pārmaiņu projektu realizācijai Maltas pagasta pārvaldes pirmsskolas izglītības iestādē un Maltas vidusskolā EUR 274 771, Vērēmu pagasta projekts skolas siltināšanai EUR 30 983 ,Ozolaines pagasta projekts pirmsskolas izglītības iestādes “Jāņtārpiņš” siltināšanai EUR 37 845 u.c.

Mērķdotācija Eiropas Savienības struktūrfondu finansēto projektu īstenošanai EUR 2 007 282. No ES projektu realizācijai piešķirtās mērķdotācijas vislielākā summa EUR 1 322 711 tiek novirzīta pagastu izglītības iestāžu ( Maltas , Kaunatas , Dricānu, Nautrēnu vidusskolu) infrastruktūras objektu uzlabošanas projektu īstenošanai, 60 399 EUR saņemta mērķdotācija projektam Publisko interneta pieejas punktu attīstībai, Lūznavas muižas rekonstrukcijas projektam EUR 178 614 , pagastu pārvaldēs dažādu projektu realizācijai saņemta mērķdotācija EUR 445 558, pārsvarā mērķdotācija bija saņemta ūdenssaimniecības attīstības projektu realizācijai – Sakstagala pagasta pārvalde saņēma EUR 161 864, Lendžu pagasta pārvalde EUR 71 238, Nagļu pagasta pārvalde EUR 31 925 , u.c. Dotācija no PFIF pašvaldībai svarīgo funkciju nodrošināšanai EUR 7 654 603un pārējie transferti budžeta iestāžu uzturēšanai EUR 701 795, tai skaitā par iemītniekiem veco ļaužu pansionātā līdz 1998.g. saņemts EUR 12 810, kultūras pasākumiem – podnieku dienām saņemta dotācija EUR 1 000, saņemts finansējums EUR 678 004, lai nodrošinātu vērtētos ieņēmumus pēc pašvaldību finanšu izlīdzināšanas finanšu nepieciešamības neizlīdzināmās apakšējās robežas 99% līmenī. Pašvaldību budžeta transferti sastāda EUR 517 911, tai skaitā ieņēmumi no citām pašvaldībām EUR 509 617 un tieši par izglītības iestāžu sniegtajiem pakalpojumiem. 2015.gadā saņemti EUR 455 318 ,citu pašvaldību līdzfinansējums projektu realizācijā EUR 6 180, citu pašvaldību finansējums sociālo funkciju nodrošināšanai: EUR 41 265 -Tiskādu bērnu namam un veco ļaužu pansionātam EUR – 1 770. Adamovas speciālai internātpamatskolai EUR 5 077.Tāpat pie pašvaldības budžeta transfertiem pieder arī pašvaldības iekšējie transferti starp vienas pašvaldības dažādiem budžetu veidiem EUR 8 294.

**Izdevumi**

**Rēzeknes novada pašvaldības konsolidētā pamatbudžeta izdevumi 2015.gadā EUR 35 086 613**

*2.attēls.Novada pašvaldības izdevumu struktūra EUR un %*

Pēc 1.tabulas redzam, ka, pamatbudžeta izdevumu plāns izpildīts par 94,89 % - 35 086 613 EUR, tātad tērēts bija vairāk par 5 777 288 EUR, jo bija naudas līdzekļu atlikums uz gada sākumu un arī tika ņemts aizņēmums. Rēzeknes novada pašvaldības pamatbudžeta izdevumu sadalījums pēc funkcionālajām kategorijām redzams 2.attēlā. Vislielāko izdevumu īpatsvaru sastāda izglītības iestāžu un pasākumu finansēšana EUR 14 945 180 , jeb 43% no kopējiem izdevumiem. Izdevumu struktūrā EUR 3 129 418 tērēti pašvaldību teritoriju un mājokļu apsaimniekošanai jeb 9 %. Vispārējo valdības dienestu darbības nodrošināšanai tika tērēti EUR 3 264 237 , jeb 9 %. Rēzeknes novada pašvaldība 2015.gadā sociālajai nodrošināšanai izlietojusi EUR 3 430 340, jeb 10 % no kopējiem izdevumiem. No sociālās nodrošināšanas līdzekļiem tiek finansēts sociālais dienests, Tiskādu bērnu nams, veco ļaužu pansionāts, veselības un sociālās aprūpes centrs Malta. Vislielākais īpatsvars no sociālās nodrošināšanas līdzekļiem ir pabalstiem un palīdzībai trūcīgajiem iedzīvotājiem, jāatzīst, ka palīdzības apjoms ir nepietiekošs, jo ekonomiskā situācija novadā ir samērā smaga – augsts bezdarba līmenis, uzņēmējdarbības attīstība un esošās paplašināšana ir samērā problemātiska (kredītu resursi, produkcijas realizācija u.c.) Brīvajam laikam, kultūrai un reliģijai tika izlietoti EUR 2 194 870 , jeb 6 % no kopējiem budžeta izdevumiem. Ekonomiskajai darbībai bija tērēti EUR 8 007 846, jeb 23 % no šiem līdzekļiem tiek finansēti ekonomiskās darbības projekti –( lielākie no projektiem ir novada pašvaldības ēku *( Maltas vidusskolas)* infrastruktūras attīstība EUR 6 983 196 ,algotie pagaidu sabiedriskie darbi EUR 291 351, Lūznavas pagasta muižas interjera projekts EUR 28 695, Rēzeknes novada pašvaldības projekts- Publisko interneta pieejas punktu attīstība EUR 95 262, klimata pārmaiņu projektu realizācija Maltas pagasta pārvaldes pirmsskolas izglītības iestādē un Maltas vidusskolā EUR 504 511, Nautrēnu pagasta multifunkcionālā iniciatīvu centra izveidei EUR 24 452. Lai varētu salīdzināt 2015.gada konsolidētā pamatbudžeta ieņēmumu izpildi ar 2013.gada, 2014.gada budžeta izpildi un plānu 2016.gadam skat.tabulu Nr.2

2.tabula

|  |  |  |  |  |  |
| --- | --- | --- | --- | --- | --- |
| **Rēzeknes novada pašvaldības konsolidētā pamatbudžeta ieņēmumi EUR 2013.g., 2014.g., 2015.g. un plāns 2016.gadam** | |  |  |  |  |
|  | |  |  |  |  |
|  | |  |  |  |  |
|  | **2013.g. Ieņēmumi EUR** | **2014.g. Ieņēmumi EUR** | **2015.g.**  **Ieņēmumi**  **EUR** | **2016.g.**  **Ieņēmumi**  **Plāns EUR** |  |
| **Koda nosaukums** |  |  |  |  |  |
|  |  |  |  |  |  |
| **Nodokļu ieņēmumi** | **8 190 840** | **8 849 581** | **8 972 586** | **9 302 862** |  |
| Ieņēmumi no iedzīvotāju ienākuma nodokļa | 7 174 162 | 7 655 411 | 7 840 755 | 8 172 580 |  |
| Nekustamā īpašuma nodoklis par zemi | 842 316 | 1 012 085 | 957 133 | 959 166 |  |
| Nekustamā īpašuma nodoklis par ēkām | 113 218 | 116 864 | 113 067 | 110 798 |  |
| Nekustamā īpašuma nodoklis par mājokļiem | 61 144 | 65 221 | 61 631 | 60 318 |  |
| **Nenodokļu ieņēmumi** | **302 999** | **265 243** | **194 635** | **222 458** |  |
| Ieņēmumi no uzņēmējdarbības un īpašuma | 546 | 552 | 1 | 25 |  |
| Valsts (pašvaldību) nodevas un kancelejas nodevas | 30 710 | 31 953 | 27 830 | 29 150 |  |
| Naudas sodi un sankcijas | 53 602 | 63 903 | 54 113 | 60 000 |  |
| Pārējie nenodokļu ieņēmumi | 71 679 | 16 453 | 31 516 | 1 894 |  |
| Ieņēmumi no valsts (pašvaldības) īpašuma iznomāšanas, pārdošanas un no nodokļu pamatparāda kapitalizācijas | 146 462 | 152 382 | 81 175 | 131 389 |  |
| **Maksas pakalpojumi un citi pašu ieņēmumi** | **1 950 405** | **1 501 477** | **1 430 637** | **1 377 607** |  |
| Ieņēmumi no budžeta iestāžu sniegtajiem maksas pakalpojumiem un citi pašu ieņēmumi | 1 379 720 | 1 290 938 | 1 311 793 | 1 339 697 |  |
| Pārējie neklasificētie budžeta iestāžu ieņēmumi par sniegtajiem .maksas pakalpojumiem un citi pašu ieņēmumi | 570 685 | 210 539 | 118 844 | 37 910 |  |
| **Ārvalstu finanšu palīdzība** | **12 823** | **16 400** | **42 453** | **38 745** |  |
| Budžeta iestādes ieņēmumi no ārvalstu finanšu palīdzības | 12 823 | 16 400 | 42 453 | 38 745 |  |
| **Transferti** | **17 279 081** | **21 745 088** | **18 669 014** | **14 682 322** |  |
| **Valsts budžeta transferti** | **16 851 282** | **21 188 815** | **18 151 103** | **14 150 316** |  |
| Pašvaldību saņemtie transferti no VB daļēji finansētām atvasinātām publiskām personām un no budžeta nefinansētām iestādēm | 0 | 0 | 0 | 0 |  |
| Pašvaldību budžetā saņemtā valsts budžeta dotācija | 0 | 0 | 0 | 0 |  |
| Pašvaldību budžetā saņemtās valsts budžeta mērķdotācijas | 6 581 207 | 6 920 531 | 7 787 423 | 5 473 691 |  |
| Pašvaldību no valsts budžeta iestādēm saņemtie transferti ES un pārējās palīdzības līdzfinansētajiem projektiem (pasākumiem) | 2 623 027 | 6 462 806 | 2 007 282 | 760 944 |  |
| Pašvaldību budžetā saņemtā dotācija no pašvaldību FIF | 7 268 169 | 7 448 057 | 7 654 603 | 7 897 400 |  |
| Pārējie pašvaldību saņemtie valsts budžeta iestāžu transferti | 378 879 | 357 421 | 701 795 | 18 281 |  |
| Pašvaldību budžetā saņemtie kapitālo izdevumu transferti un mērķdotācijas no valsts budžeta | 0 | 0 | 0 |  |  |
| Pašvaldības budžetā saņemtie valsts budžeta transferti ES struktūrfondu finansēto projektu īstenošanai | 0 | 0 | 0 |  |  |
| **Pašvaldību budžetu transferti** | **427 799** | **556 273** | **517 911** | **532 006** |  |
| Pašvaldības budžeta iekšējie transferti starp vienas pašvaldības budžeta veidiem | 0 | 58 533 | 8 294 | 0 |  |
| Pašvaldību saņemtie transferti no citām pašvaldībām | 427 799 | 497 740 | 509 617 | 532 006 |  |
| **Kopā ieņēmumi** | **27 736 150** | **32 377 789** | **29 309 325** | **25 623 994** |  |

\* 2016.gada ieņēmumu plāna - Valsts budžeta transferti nebūtu korekti salīdzināt ne ar 2015.gada, ne ar 2014.gada, ne ar 2013.gada izpildi, jo valsts budžeta mērķdotācijas 2016.gadam ir plānotas tikai astoņiem mēnešiem - (pedagogu darba algas un sociālais nodoklis)

**Rēzeknes novada pašvaldības konsolidētā pamatbudžeta ieņēmumi 2013.g.,2014.g.,2015.g. un plāns 2016.g. EUR**

*3.attēls Rēzeknes novada pašvaldības pamatbudžeta ieņēmumi 2012.g.,2013.g.,2014.g. EUR un plāns 2015.g.*

3.attēla skaidri redzam, ka vislielākais pamatbudžeta ieņēmumu avots ir valsts budžeta transferti un nodokļu ieņēmumi.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Rēzeknes novada pašvaldības konsolidētā pamatbudžeta izdevumi EUR 2013.g., 2014.g., 2015.g. un izdevumu plāns 2016.g.** | | | |  | |  |
|  |  |  | 3.tabula |  |  | |  |
|  |  | **Izdevumi** | **Izdevumi** | **Izdevumi** | | **Izdevumu** |
| **Kl.kodi** | **Kodu nosaukumi** | **2013.g.** | **2014.g.** | **2015.g.** | | **plāns** |
| **atb.f.kat.** |  | **EUR** | **EUR** | **EUR** | | **2016.g. EUR** |
| 01.000 | Vispārējie valdības dienesti | 3 662 520 | 3 490 452 | 3 264 237 | | 3 657 060 |
| 02.000 | Aizsardzība | 4 166 | 1 700 | 0 | | 1 000 |
| 03.000 | Sabiedriskā kārtība un drošība | 0 | 0 | 0 | | 0 |
| 04.000 | Ekonomiskā darbība | 2 338 272 | 7 380 119 | 8 007 846 | | 1 322 809 |
| 05.000 | Vides aizsardzība | 857 | 6 087 | 108 | | 4 060 |
| 06.000 | Pašvaldības teritoriju un mājokļu apsaimniekošana | 4 293 264 | 3 274 263 | 3 129 418 | | 2 885 831 |
| 07.000 | Veselība | 139 289 | 122 585 | 114 614 | | 121 519 |
| 08.000 | Atpūta, kultūra, reliģija | 1 790 896 | 2 628 936 | 2 194 870 | | 2 384 694 |
| 09.000 | Izglītība | 13 272 546 | 14 694 518 | 14 945 180 | | 12 419 980 |
| 10.000 | Sociālā aizsardzība | 3 341 082 | 3 310 119 | 3 430 340 | | 3 996 093 |
|  | **Kopā izdevumi atbilstoši funkcionālajām kategorijām** | **28 842 892** | **34 908 779** | **35 086 613** | | **26 793 046** |
|  | **Ieņēmumu pārsniegums(+) vai deficīts (-)** | **(-1 106 742)** | **(-2 530 990)** | **(-5 777 288)** | | **(-1 169 052)** |
|  | **Naudas līdzekļi un noguldījumi (atlikuma izmaiņas)** | **707 160** | **-69 380** | **1 825 899** | | **1 408 374** |
|  | **Aizņēmumi** | **476 037** | **2 600 370** | **3 984 582** | | **-239 322** |
|  | **Akcijas un cita līdzdalība komersantu pašu kapitālā** | **(-) 76 455** | **0** | **-33 193** | | **0** |

**Rēzeknes novada pašvaldības konsolidētā pamatbudžeta izdevumi EUR 2013.g., 2014.g., 2015.g.un izdevumu plāns 2016.g.**

*4.attēls Rēzeknes novada pašvaldības izdevumi EUR 2013.g.,2014.g.,2015.g.un izdevumu plāns 2016.g.*

Vislielākais budžeta izdevumu apjoms no 42 līdz 46 % tiek novirzīts izglītības funkciju nodrošināšanai, sociālajai aizsardzībai izdevumu apjoms svārstās no 10 līdz 15 %, ekonomiskajai darbībai no pieciem līdz 23 % - pārsvarā šis % ir atkarīgs no projektu realizācijas apjoma. Izdevumi vispārējiem valdības dienestiem svārstās no 9,3% līdz 13,6%.

**Speciālais budžets**

**Ieņēmumi**

Speciālais budžets ietver apropriācijas pašvaldības mērķiem tais gadījumos, kad likums paredz segšanu no īpašiem mērķiem iezīmētiem ieņēmumu avotiem vai, ja pašvaldība ir saņēmusi ziedojumu vai dāvinājumu ar norādītu mērķi vai bez tā. Rēzeknes novada pašvaldības speciālo budžetu veido : Nodokļu ieņēmumi – dabas resursu nodoklis EUR 268 074, Nenodokļu ieņēmumi – ieņēmumi no ūdenstilpju un zvejas tiesību nerūpnieciskās izmantošanas (makšķerēšanas kartes) EUR 1 363. Maksas pakalpojumi EUR 5 205, valsts budžeta transferti – autoceļu fonda līdzekļi EUR 962 247.

**Speciālā budžeta ieņēmumi 2015.g. EUR 1 236 889**

*5.attēls Speciālā budžeta ieņēmumi 2015.g. EUR 1 236 889*

**Izdevumi**

2015.gada speciālā budžeta izdevumu apjoms bija EUR 1 169 246. Naudas līdzekļi galvenokārt tika novirzīti ekonomiskajai darbībai – autoceļu uzturēšanai

EUR 917 944, vides aizsardzībai EUR 237 709, pašvaldību teritoriju un mājokļu apsaimniekošanai EUR 8 352 , izglītībai EUR 5 219 un vispārējiem valdības dienestiem EUR 22.

**Speciālā budžeta izdevumi 2015.g. EUR 1 169 246**

*6.attēls Speciālā budžeta izdevumi 2015.g. EUR 1 169 246*

**Ziedojumi un dāvinājumi 2015.gadā EUR**

2015.gadā ziedojumi un dāvinājumi ir saņemti EUR 7 071, tai skaitā juridiskas personas ir ziedojušas EUR 4 967, bet fiziskas personas ir ziedojušas 2 104 EUR. Visi ziedojumi ir saņemti naudā. Visvairāk ir ziedots Tiskādu bērnu namam 2776 EUR

Ziedojumu un dāvinājumu izlietojums 2015.gadā sastādīja 5 112 EUR, tai skaitā atbilstoši funkcionālajām kategorijām, visvairāk izlietots izglītībai EUR 3 226, sociālajai aizsardzībai EUR 1 176, atpūtai, kultūrai un reliģijai izlietoti EUR 585. Ja ziedojumu un dāvinājuma izlietojuma summu 5 112 EUR aplūko pēc ekonomiskajām kategorijām, tad lielākās summas ir tērētas materiāliem, energoresursiem, krājumiem, inventāra un biroja preču iegādei EUR 3 014 un pakalpojumiem tērēti EUR 1 074 .